Trump: Jos Chicago ei saa väkivaltaa laantumaan, laitan liittovaltion asialle - Ulkomaat - Helsingin Sanomat
Presidentti lupaa keskiviikosta ”kansallisen turvallisuuden suurta päivää” – aikoo ilmoittaa Meksikon-vastaisen muurin rakentamisesta
Nyt toistetaan: Trump twiittaili nopeaan tahtiin – haukkuja saivat CNN ja Chicago, lisäksi lupaus muurista
Julkaistu: 25.1. 7:58 , Päivitetty: 25.1. 13:18
Yhdysvaltain presidentti Donald Trump http://www.hs.fi/haku/?search-term=donald+trumpilmoitti varhain keskiviikkona Suomen aikaa, että hän lähettää liittovaltion joukot Chicagoon, mikäli kaupunki ei saa henkirikosten aaltoa loppumaan.
”Jos Chicago ei lopeta meneillään olevaa hirvittävää ”verilöylyä” – – laitan liittovaltion asialle!” Trump kirjoitti Twitterissä.
— Donald J. Trump (@realDonaldTrump) January 25, 2017https://twitter.com/realDonaldTrump/status/824080766288228352
Trump reagoi Chicago Tribune -lehden maanantaiseen artikkeliinhttp://www.chicagotribune.com/news/local/breaking/ct-weekend-shootings-violence-chicago-2016-20170123-story.html, jonka mukaan kaupungissa on vuoden alusta ollut jo 228 ampumistapausta ja ainakin 42 murhaa.
Chicago on Yhdysvaltain kolmanneksi suurin kaupunki. Sen asukasluku on noin 2,7 miljoonaa. Kaupungin murhatilastot ovat Yhdysvaltain synkeimmät.
Poliisitoiminnan pönkittäminen liittovaltion joukoilla olisi järeä toimi. Trump ei vielä täsmentänyt, mitä hän liittovaltion väliintulolla (”send in the Feds”) tarkoittaa.
Sanalla ”Feds” viitataan useimmiten liittovaltion poliisiin FBI:hin, mutta ilmaus saattaa tarkoittaa liittovaltion viranomaisia laajemminkin.
Täsmennystä tullee, kun keskiviikko valkenee Yhdysvalloissa. Trump ilmoitti yöllä Suomen aikaa, että keskiviikosta tulee ”kansallisen turvallisuuden suuri päivä”.
”Monen muun asian ohella rakennamme muurin!”, Trump kertoi Twitterissä.
Muurilla Trump tarkoitti Meksikon-vastaista rajaestettä, joka oli hänen keskeisiä vaalilupauksiaan.
Oikaisu kello 13.15: Artikkelissa on tarkennettu sanan ”Feds” merkitystä ja korjattu presidentti Donald Trumpin Twitter-viestin käännöstä. Alkuperäisessä käännöksessä oli muotoilu ”lähetän liittovaltion joukot”. Se on korjattu muotoon ”laitan liittovaltion asialle”.